**Általános Iskola Igazgatójának**

***Tisztelt Igazgató Asszony/Úr!***

Intézményünk, a Kisvárdai Bessenyei György Gimnázium és Kollégium az idei tanévben **2016. november 14-18. (hétfő-péntek)** között szervezi hagyományos nyílt napjait. Az érdeklődő tanulókat, tanáraikat és szüleiket minden reggel **8.00-ig** várjuk a Díszteremben az igazgatói tájékoztatóra. Figyelmükbe ajánljuk a 9. és 10. évfolyam órarendjét, melynek segítségével kiválaszthatják a megtekinteni kívánt tanítási órákat. Az órarend a <http://www.besi.hu/public/doc/orarend2016-17/> hivatkozás segítségével érhető el. Igény szerint lehetőséget biztosítunk az iskola könyvtárának és kollégiumának megtekintésére is.

Ez alkalommal is szervezünk **bemutató órákat**, melyekre mindenképpen kérjük előzetes jelentkezésüket, hogy a tantermek befogadóképességét figyelembe véve kontrollálni tudjuk az érdeklődők létszámát. A bemutató órák listája az alábbi linken is elérhető: [**http://www.besi.hu/public/doc/nyiltnapok2016/bemutato\_orak\_2016.pdf**](http://www.besi.hu/public/doc/nyiltnapok2016/bemutato_orak_2016.pdf), valamint mellékletként is megküldjük.

**2016. november 18-én (pénteken)** szülői értekezleteket tartunk a Díszteremben. **15.00-tól** várjuk azokat, akik idegen nyelvi, matematikai, humán és reál, ill. általános tantervű képzéseink iránt érdeklődnek.

**16.00-tól** az Arany János Tehetséggondozó Programba jelentkezni szándékozó tanulókat, szüleiket tájékoztatjuk a pályázati tudnivalókról.

Itt hívjuk fel figyelmüket arra, hogy az általános iskolák által szervezett szülői értekezleteken is örömmel részt veszünk, és tájékoztatjuk az ott megjelenteket a jövő tanévben indítandó tagozatainkról. Ehhez előzetes egyeztetést kérünk. A szükséges információ iskolánk honlapján (www.besi.hu) is elérhető, de a megyei pályaválasztási kiadványban is megtekinthető. Az Arany János Tehetséggondozó Program pályázati felhívása és a benyújtáshoz szükséges adatlapok, nyilatkozatok letölthetők a [www.ajtp.hu](http://www.ajtp.hu) oldalról.

Emlékeztetni szeretnénk Önöket a 2017/2018. tanév középfokú felvételi eljárásának néhány fontosabb dátumára:

* **2016. 12.09.** a tanulók jelentkezése az egységes írásbeli vizsgákra és

**2016. 12.12.** az AJTP pályázatok benyújtása a középiskolákba,

**-** **2017. 01. 20-21.** AJTP beválogatás

* **2017. 01.21.** írásbeli felvételi vizsga magyar nyelvből és matematikából

(9.30h gyülekezés iskolánkban),

- **2017. 02.09.** értékelő lapok átvétele, dolgozatok megtekintése,

* **2017. 02.15**. a jelentkezési lapok beérkezése a középiskolákba,
* **2017**. **03.10.** ideiglenes felvételi jegyzék nyilvánosságra hozatala.

Szeretnénk minél eredményesebben megszervezni és lebonyolítani a nyílt tanítási hét programjait, ezért kérjük, hogy szíveskedjenek e-mailben jelezni, hogy melyik napon érkeznek hozzánk a tanulók (szülők, kollégák) és mely órák meglátogatását tervezik azon a napon. A kitöltött jelentkezési lapot, mely le is tölthető **(**[**http://www.besi.hu/public/doc/nyiltnapok2016/jelentkezesi\_lap\_orak\_latogatasara\_2016.docx**](http://www.besi.hu/public/doc/nyiltnapok2016/jelentkezesi_lap_orak_latogatasara_2016.docx)**,** megnyitás után el kell menteni az állományt a saját gépre és akkor már szerkeszthető) **2016. november 11-éig kérjük eljuttatni a** [**posta@besi.hu**](mailto:posta@besi.hu) **címre.**

Kérjük, hogy tájékoztassák intézményük tanárait, tanulóit és a tanulók szüleit.

Reméljük, érdeklődésüket sikerült felkeltenünk, és minél nagyobb számban vesznek részt nyílt napjainkon.

Kisvárda, 2016. november 8.

Tisztelettel:

*Bíró Gábor*

*igazgató*

Mellékletek

* bemutató órák rendje
* jelentkezési lap órák látogatására